**Profesionālās darbības pārskata vērtēšanas kritēriji**

**ĶIRURGA specialitātē**

**I. Kritēriji profesionālās darbības pārskata vērtēšanai pirms pielaišanas pie sertifikācijas eksāmena**

1. Ir iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā un kuru apstiprinājis darba devējs vai ārstniecības persona, kuras vadībā vai uzraudzībā strādājusi sertificējamā ārstniecības persona.

2. Beidzot rezidentūru ķirurga specialitātē, sertifikācijas pretendentam ir noteikts šāds obligāti veicamo manipulāciju un operāciju minimums:

|  |  |  |  |
| --- | --- | --- | --- |
| N.p.k. | Operācijas nosaukums | Operāciju skaits | |
| operētas | asistētas |
| 1. | Virspusējo audu biopsija (ādas, zemādas, limfmezglu, muskulatūras) | 10 | - |
| 2. | Ādas, zemādas audzēju izgriešana (ateroma, lipoma u.c.) | 10 | - |
| 3. | Virspusēja incīzija (furunkuls, panarīcijs, abscess, flegmona) | 10 | - |
| 4. | Laparotomija | 15 | - |
| 5. | Konvencionāla un laparoskopiska apendektomija | 15 | 20 |
| 6. | Dobā orgāna perforācijas sašūšana | 10 | 10 |
| 7. | Konvencionāla herniorafija | 10 | 20 |
| 8. | Gastroenteroanastomoze un enteroenteroanastomoze | 10 | 20 |
| 9. | Resnās zarnas rezekcija | 1 | 10 |
| 10. | Taisnās zarnas rezekcija vai ekstirpācija | - | 20 |
| 11. | Hemoroīdektomija, fisūras ekscīzija, polipektomija | - | 10 |
| 12. | Kolostomija, stomas slēgšana | 5 | 10 |
| 13. | Distālā kuņga rezekcija | 1 | 10 |
| 14. | Gastrektomija | - | 10 |
| 15. | Konvencionāla holecistektomija | 3 | 10 |
| 16. | Biliodigestīva anastomoze | 1 | 10 |
| 17. | Splenektomija | 1 | 2 |
| 18. | Vairogdziedzera operācijas | - | 10 |
| 19. | Kājas amputācija | 10 | 20 |
| 20. | Laparoskopiska holecistektomija | 10 | 30 |
| 21. | Pleiras un vēdera dobuma (ascīts) punkcijas | 15 | - |

3. Atkārtotas sertifikācijas gadījumā (pretendents iepriekš ir bijis sertificēts ķirurga specialitātē, bet neatbilst resertifikācijas noteikumiem) profesionālās darbības pārskatā pretendentam jābūt norādītai praktiskai darba pieredzei vismaz vienu gadu pēdējo trīs gadu laikā, un, ja pretendentam nav bijis spēkā esoša sertifikāta ķirurga specialitātē, šai pieredzei jābūt gūtai pie apmācīttiesīga ārsta ķirurģijā.

**II. Kritēriji profesionālās darbības pārskata vērtēšanai resertifikācijas procesā**

4. Ir iesniegts ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi). Pārskatā jānorāda pēdējo 5 gadu laikā veiktās manipulācijas un apgūtās metodes.

5. Profesionālās darbības pārskatā pretendentam jābūt norādītai vismaz trīs gadus ilgai praktiskā darba pieredzei tieši ķirurga specialitātē pēdējo piecu gadu laikā.